Sodba Splošnega sodišča z dne 14. septembra 2022 – Google in Alphabet/Komisija (Google Android)

(Zadeva T-604/18) (1)

(Konkurenca - Zloraba prevladujočega položaja - Pametne mobilne naprave - Sklep o ugotovitvi kršitve člena 102 PDEU in člena 54 Sporazuma EGP - Pojma platforma in večstranski trg (ekosistem) - Operacijski sistem (Google Android) - Trgovina z aplikacijami (Play Store) - Aplikacija za iskanje in za brskalnik (Google Search in Chrome) - Sporazumi s proizvajalci naprav in operaterji mobilnih omrežij - Enotna in trajajoča kršitev - Pojma celovit načrt in ravnanje v okviru iste kršitve (paketi proizvodov, plačila za izključnost in obveznosti glede prepovedi razdrobitve) - Učinki izrinjenja - Pravica do obrambe - Neomejena sodna pristojnost)

(2022/C 432/17)

Jezik postopka: angleščina

Stranke

Tožeči stranki: Google LLC (Mountain View, Kalifornija, Združene države) in Alphabet, Inc. (Mountain View) (zastopniki: N. Levy, J. Schindler, A. Lamadrid de Pablo, J. Killick, A. Komninos, G. Forwood, odvetniki, P. Stuart, D. Gregory, H. Mostyn, barristers, in M. Pickford, QC)

Tožena stranka: Evropska komisija (zastopniki: N. Khan, A. Dawes, C. Urraca Caviedes in F. Castillo de la Torre, agenti)

Intervenienti v podporo tožečih strank: Application Developers Alliance (Washington, D.C., Združene države) (zastopniki: A. Parr, S. Vaz, solicitors, in R. Baena Zapatero, odvetnik), Computer & Communications Industry Association (Washington, DC) (zastopniki: E. Batchelor, T. Selwyn Sharpe, solicitors, in G. de Vasconcelos Lopes, odvetnica), Gigaset Communications GmbH (Bocholt, Nemčija) (zastopnik: J.-F. Bellis, odvetnik), HMD global Oy (Helsinki, Finska) (zastopnika: M. Glader in M. Johansson, odvetnika), Opera Norway AS, nekdanja Opera Software AS (Oslo, Norveška) (zastopnika: M. Glader in M. Johansson, odvetnika)

Intervenienti v podporo tožene stranke: BDZV – Bundesverband Digitalpublisher und Zeitungsverleger eV, nekdanja Bundesverband Deutscher Zeitungsverleger eV (Berlin, Nemčija) (zastopnika: T. Höppner, profesor, in P. Westerhoff, odvetnik), Bureau européen des unions de consommateurs (BEUC) (Bruselj, Belgija) (zastopnica: A. Fratini, odvetnica), FairSearch AISBL (Bruselj) (zastopniki: T. Vinje, D. Paemen in K. Missenden, odvetniki), Qwant (Pariz, Francija) (zastopnika: T. Höppner, profesor, in P. Westerhoff, odvetnik), Seznam.cz, a.s. (Praga, Češka republika) (zastopniki: M. Felgr, T. Vinje, D. Paemen, J. Dobrý in P. Chytil, odvetniki), Verband Deutscher Zeitschriftenverleger eV (Berlin) (zastopnika: M. Höppner, profesor, in P. Westerhoff, odvetnik)

Predmet

Tožeči stranki s tožbo na podlagi člena 263 PDEU predlagata, primarno, razglasitev ničnosti Sklepa Komisije C(2018) 4761 final z dne 18. julija 2018 v zvezi s postopkom na podlagi člena 102 Pogodbe o delovanju Evropske unije in člena 54 Sporazuma EGP (zadeva AT.40099 – Google Android) ali, podredno, odpravo ali znižanje globe, ki jima je bila naložena z navedenim sklepom.

Izrek

1. Členi 1, 3 in 4 Sklepa Komisije C(2018) 4761 final z dne 18. julija 2018 v zvezi s postopkom na podlagi člena 102 Pogodbe o delovanju Evropske unije in člena 54 Sporazuma EGP (zadeva AT.40099 – Google Android) se razglasijo za nične v delu, v katerem se nanašajo na četrti element enotne in trajajoče kršitve, ki sestoji iz pogojevanja sklenitve sporazumov o delitvi prihodkov z nekaterimi proizvajalci originalne opreme in operaterji mobilnih omrežij z izključno prednamestitvijo Google Search na vnaprej določenem portfelju naprav.

2. Višina globe, naložene družbi Google LLC v členu 2 Sklepa C(2018) 4761 final, se določi za enotno kršitev družbe Google LLC kot izhaja iz točke 1 zgoraj na 4 125 000 000 EUR, od tega družba Alphabet, Inc. solidarno odgovarja v višini 1 520 605 895 EUR.

3. V preostalem se tožba zavrne.

4. Družbi Google in Alphabet nosita svoje stroške.

5. Komisija nosi svoje stroške.

6. Družbe Application Developers Alliance, BDZV – Bundesverband Digitalpublisher und Zeitungsverleger eV, Bureau européen des unions des consommateurs (BEUC), Computer & Communications Industry Association, FairSearch AISBL, Gigaset Communications GmbH, HMD global Oy, Opera Norway AS, Qwant, Seznam.cz, a.s., in Verband Deutscher Zeitschriftenverleger eV nosijo svoje stroške.

(1) UL C 445, 10.12.2018.